Nii kohtlesid kaasaegsed Leo Tolstoid, kelle esikteos "Minu lapsepõlve ajalugu", ilmunud 1852. a. varjunime all, oli varemalt kõikjal leidnud menuka ja heakskiitva vastu­võtte. Nagu juba pealkirjast selgub, on see puht autobiograafiline teos, mingi oma perekonna kroonika, nagu leidub neid vene kirjanduses veel Aksakov'i  samalaadiline meister­lik kujutis. "Minu lapsepõlve ajalugu" on härdameelne ja tundeküllane teos, mille teiseks väärtuseks on algav enese­analüüs, mis omandab Tolstoi hilisemas ilukirjanduslikus toodangus valitseva koha. Kerge huumor ja sellega kaasas käivad pisarad - neist tunneme ära inglaste mõjustuse, ja Tolstoi suurest kolmeköitelisest Birjukov'i eluloost loemegi, et mõjustajaiks olid Dickens oma "David Copperfield'i" nimelise romaaniga ja sentimentalismi esindav ing­lise kirjanik Sterne.